**MINISTERUL MEDIULUI, APELOR ȘI PĂDURILOR**

****

**ORDIN**

**Nr. ………………./……………**

privind aprobarea nomenclatorului și cuantumul tarifelor pentru serviciile specifice desfășurate în perimetrul Administraţiei Rezervaţiei Biosferei "Delta Dunării" la solicitarea persoanelor fizice şi juridice

Având în vedere avizul Ministerului Finanțelor Publice, comunicat prin adresa nr.

Luând în considerare Referatul de aprobare nr. ……………………… al Administraţiei Rezervaţiei Biosferei "Delta Dunării" pentru aprobarea proiectului de ordin privind aprobarea nomenclatorului și cuantumul tarifelor pentru serviciile specifice desfășurate în perimetrul Administraţiei Rezervaţiei Biosferei "Delta Dunării" la solicitarea persoanelor fizice şi juridice,

Ținând cont de prevederile art.5 alin. (2) lit.(i) din Regulamentul de organizare şi funcţionare și a structurii organizatorice ale Administraţiei Rezervaţiei Biosferei "Delta Dunării", aprobat prin Hotărârea Guvernului nr. 1217/2012, cu modificările ulterioare,

în temeiul art.7 alin.(5) și (6) din Legea nr.82/1993 privind constituirea Rezervației Biosferei „Delta Dunării”, cu modificările și completările ulterioare, al art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și al art.13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor și Pădurilor,

**ministrul mediului, apelor și pădurilor emite prezentul**

**ORDIN**

**ART. 1**

Se aprobă nomenclatorul și cuantumul tarifelor pentru serviciile specifice desfășurate în perimetrul Administraţiei Rezervaţiei Biosferei „Delta Dunării”, la solicitarea persoanelor fizice şi juridice, prevăzute în anexa care face parte integrantă din prezentul ordin.

**ART. 2**

Achitarea tarifelor stabilite potrivit art. 1 se face:

a) cu numerar la sediul Administraţiei Rezervaţiei Biosferei „Delta Dunării”, la centrele de informare din perimetrul Rezervaţiei Biosferei „Delta Dunării”, on-line prin intermediul site-ului Administrației Rezervației Biosferei „Delta Dunării”, precum şi la societăţile comerciale care au încheiate protocoale de încasare a tarifelor cu Administraţia Rezervaţiei Biosferei „Delta Dunării”, prin orice alte mijloace puse la dispoziție de Administraţia Rezervaţiei Biosferei „Delta Dunării”.

b) cu ordin de plată în contul nr. RO80TREZ64120E345000XXXX - ,,Alte venituri din taxe administrative eliberări permise”, deschis la Trezoreria Statului - Tulcea, pe numele Administraţiei Rezervaţiei Biosferei "Delta Dunării".

**ART. 3**

La data intrării în vigoare a prezentului ordin, se abrogă Ordinul ministrului mediului nr. 610/2009 privind aprobarea tarifelor pentru lucrările şi serviciile prestate de către Administraţia Rezervaţiei Biosferei "Delta Dunării" la solicitarea persoanelor fizice şi juridice, publicat în Monitorul Oficial al României, Partea I, nr. 363 din 29 mai 2009, cu modificările și completările ulterioare.

**ART. 4**

Prezentul ordin se publică în Monitorul Oficial al României, Partea I.

**MINISTRUL MEDIULUI, APELOR ȘI PĂDURILOR**

# Tánczos BARNA

**Secretar de Stat**

**Robert SZEP**

**Secretar General**

**Corvin Nedelcu**

**Secretar General Adjunct**

**Teodor DULCEAȚĂ**

**Direcţia Juridică**

**Director Cristian ALEXE**

**Direcția Economico-Financiară**

**Director Dinu Octavian NICOLESCU**

**Direcţia Biodiversitate**

**Director Daniela DRACEA**

**Administrația Rezervației Biosferei „Delta Dunării”**

**Guvernator Ion MUNTEANU**

**ANEXA la ordinul ministrului mediului, apelor și pădurilor nr. …………………………..**

**Nomenclatorul și cuantumul tarifelor pentru serviciile specifice desfășurate în perimetrul Administraţiei Rezervaţiei Biosferei „Delta Dunării”, la solicitarea persoanelor fizice şi juridice**

|  |  |  |  |
| --- | --- | --- | --- |
| **Nr. Crt.** | **Nomenclatorul serviciului prestat** | **U.M.** | **Tarif lei/U.M.** |
| 1. | Ghidarea vizitatorilor în Rezervație | Ghidare turistică/zi/pers | 300,00 |
| 2. | Cazare în spațiile de cazare de la centrele de informare – Cabana Cocoru – exclusiv pentru cercetare/monitorizare | Persoană/zi | 50,00 |
| 3. | Cazare la Cantoanele din Delta Dunării | Persoană/zi | 80,00 |
| 4. | Cazare pe ponton dormitor(individual):   * Cabine cu grup sanitar propriu * Cabine fără grup sanitar propriu | Persoană/zi  Persoană/zi | 80,00  50,00 |
| 5. | Cazare pe ponton dormitor cu capacitatea de 16 locuri | Navă/zi | 1.000,00 |
| 6. | Cazare pe ponton dormitor cu capacitatea de 28 de locuri | Navă/zi | 1.000,00 |
| 7. | Transport cu bac motor (BM) 150 Cp | Oră de marș  Oră de staționare | 300,00  30,00 |
| 8. | Transport cu barcă cu motor 9,8 Cp | Oră de marș | 50,00 |
| 9. | Transport cu barcă cu motor 15 Cp | Oră de marș | 80,00 |
| 10. | Transport cu barcă cu motor 25 Cp | Oră de marș | 100,00 |
| 11. | Transport cu barcă cu motor 80 Cp | Oră de marș | 200,00 |
| 12. | Transport cu barcă cu motor 150 Cp | Oră de marș | 300,00 |
| 13. | Transport cu ambarcațiune cu motor 275 Cp | Oră de marș | 300,00 |
| 14. | Transport cu ambarcațiune cu motor 300 Cp | Oră de marș | 400,00 |
| 15. | Transport auto 4 – 5 locuri | 100 km | 100,00 |
| 16. | Transport auto 7 – 8 locuri | 100 Km | 100,00 |
| 17. | Consultanță de specialitate tehnico-juridică | oră | 50,00 |
| 18. | Permis de acces in Rezervatie pentru turiști | Persoană/zi | 30,00 |
|  |  | Persoană/săptămână | 60,00 |
|  |  | Persoană/an \* | 200,00 |
| 19. | Permis de acces pentru nave și ambarcațiuni | Navă/ambarcațiune/an\* | 300,00 |
|  |  | Navă/ambarcațiune/săptămână | 100,00 |
| 20. | Permis de acces pentru autovehicule | Autovehicul/an \*  Autovehicul/săptămână  Autovehicul/zi  Autorulotă/rulotă/săptămână | 300,00  100,00  40,00  300,00 |
| 21. | Permis de practicarea albinăritului | Unitate de producție (prisacă) /an \* | 10,00 |
| 22. | Permis de cultivare a terenurilor ieșite temporar de sub ape | Parcelă/an \* | 150,00 |
| 23. | Permis de pășunat | Activitate /an\* | 150,00 |
| 24. | Permis de recoltat resurse vegetale regenerabile:papură,fân,ciuperci, plante medicinale, fructe de pădure | Activitate/organizație/societate | 100,00 |
| 25. | Permis de recoltat resurse vegetale regenerabile: stuf | Activitate/organizație/societate | 250,00 |
| 26. | Permis de recoltat resurse vegetale regenerabile:stuf,papură,fân,ciuperci, plante medicinale, fructe de pădure | Activitate/persoană fizică | 50,00 |
| 27. | Permis pentru desfășurarea activităților de vânătoare/extracție | Activitate | 300,00 |
| 28. | Permis de fotografiere în scop comercial | Activitate | 300,00 |
| 29. | Permis de filmare în scop comercial | Activitate | 300,00 |
| 30. | Permis de fotografiere/filmare în scop educativ și popularizare | Activitate | 50,00 |
| 31. | Permis de cercetare | Activitate | 100,00 |
| 32. | Permis de survol aeronave | Activitate | 500,00 |
| 33. | Permis de survol dronă | Activitate | 300,00 |
| 34. | Permis de acces pentru activități militare | Activitate | 100,00 |
| 35. | Elaborarea și eliberarea aviz administrator | Activitate | Conform act normativ Ordin nr. 1433/2017 |
| 36. | Permis pentru alte activități | Activitate | 100,00 |
| 37. | Închiriere spații din centrele de informare – sală de ședinta. | Oră | 200,00 |
| 38. | Închiriere locuințe de serviciu în unități locative (camera, garsonieră, apartament cu 2 - 4 camere) | Unitate de locuit | Conform act normativ |
| 39. | Comercializarea materialelor de promovare (hărți, vederi, pliante, materiale audiovizuale, obiecte personalizate cu Delta Dunării și Administrația Rezervației Biosferei „Delta Dunării”) | Buc. | Preț furnizor |

**NOTĂ:**

**\*** An calendaristic (01.ian -31.dec)

**1.** Sumele încasate din prestări de servicii vor fi gestionate în regim extrabugetar în conformitate cu prevederile legale în vigoare.

**2.** Pentru populaţia locală vor fi tarifate cantităţile de stuf şi papură care depăşesc 2 tone/persoană/an.

**3.** Tariful prevăzut la poziţiile 18, 19, 20 și 27 nu se aplică pentru: persoanele fizice care au domiciliul sau reședința în perimetrul rezervaţiei sau în localităţile limitrofe (localităţi care au terenul administrativ integral sau parţial în interiorul rezervaţiei), copii, elevi, studenţi, pensionari, veterani de război, foşti deţinuţi politici, urmaşii eroilor martiri şi răniţii din Revoluţia din decembrie 1989**,** persoanele cu handicap, precum și însoțitorii acestora.

**4.** Tariful de la pozitiile 2, 3 și 4 nu se aplică personalului Administrației Rezervației Biosferei „Delta Dunării”.